gplsi/alia_dogv huggingface dataset:
Diari Oficial de la Generalitat Valenciana


Sumari del DOGV 5070, del 12-08-2005 (2005/8734)

RESOLUCIÓ de 22 de juny de 2005, del president de l'Institut Valencià d'Investigacions Agràries, per la qual s'aprova l'expedient de modificació de crèdit 004/05, sobre una generació de crèdit en els capítols I, II y VI de pressupost de l'IVIA para l'exercici 2005.
-------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5070

Data del DOGV
:   12-08-2005

Secció del DOGV
:   III. CONVENIS I ACTES - F) MODIFICACIONS PRESSUPOSTÀRIES

Número del document
:   2005/8734


Organisme emissor
:   Institut Valencià d'Investigacions Agraries

Tipus de document
:   Resolució

RESOLUCIÓ de 22 de juny de 2005, del president de l'Institut Valencià d'Investigacions Agràries, per la qual s'aprova l'expedient de modificació de crèdit 004/05, sobre una generació de crèdit en els capítols I, II y VI de pressupost de l'IVIA para l'exercici 2005. [2005/8734]
  
Vista la proposta elevada pel director de l'Institut Valencià d'Investigacions Agràries de 21 de juny de 2005.
  
A tenor del disposat a l'article 69 del text refós de la Llei General Pressupostària, aplicable amb caràcter supletori, que atorga la competència en matèria de generacions de crèdit derivades de aportacions de tercers de caràcter finalista als titulars dels departaments ministerials.
  
En virtut del que disposa a l'article 64 del text refós de la Llei d'Hisenda pública de la Generalitat Valenciana, pel qual es substitueix la fiscalització prèvia pel control financer anual en les entitats autònomes de naturalesa mercantil, industrial, financera o anàloga de la Generalitat Valenciana.
  
Fent ús de les atribucions que en confereix la Llei 4/1991, de la Generalitat Valenciana, de 13 de març, de creació com a entitat autònoma de l'Institut Valencià d'Investigacions Agràries, especificades en l'article vuité del Decret 233/91, de 9 de desembre, del Consell de la Generalitat Valenciana, pel qual s'aprova el Reglament de l'IVIA, i amb l'acord favorable del Consell Rector, resolc:
  
Primer
  
Autoritzar una generació de crèdit en les aplicacions pressupostàries i pels imports que a continuació es detallen:
  
APLICACIÓ IMPORT
  
12.6.DI589701 956.760,83 euros
  
12.9 4.221,00 euros
  
12.19 40.098,57 euros
  
TOTAL 723.519,40 euros
  
Les majors despeses es financen amb càrrec a les següents partides d'ingrés:
  
PARTIDA IMPORT
  
43970 G.V. Otras Areas 40.098,57 euros
  
40825 OO.AA. Agricultura y Pesca 4.221,00 euros
  
77615 Empresas Privadas 101.856,15 euros
  
73257 G.V. Otras Areas 136.410,96 euros
  
70575 Otras Areas 39.395,78 euros
  
70182 Area de Educ. e Investigació 215.450,67 euros
  
79445 Otros fondos U.E. 186.086,27 euros
  
TOTAL: 723.519,40 euros
Diari Oficial de la Generalitat Valenciana


Sumari del DOGV 5056, del 25-07-2005 (2005/8045)

Informació pública de la modificació puntual nº 15 del Pla General d'Ordenació Urbana de Pego, sobre modificació d'alineació del casc urbà.
-------------------------------------------------------------------------------------------------------------------------------------------

### Dades del document

Número de DOGV
:   5056

Data del DOGV
:   25-07-2005

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2005/8045


Organisme emissor
:   Ajuntament de Pego

Tipus de document
:   Anunci

Informació pública de la modificació puntual nº 15 del Pla General d'Ordenació Urbana de Pego, sobre modificació d'alineació del casc urbà. [2005/X8045]
  
El Ple del Ajuntament, en sessió ordinària del dia 9 de juny de 2005, va acordar sotmetre a informació pública la modificació puntual núm. 15 del Pla General d'Ordenació Urbana de Pego, sobre modificació d'alineació del casc urbà.
  
De conformitat amb el que disposa l'article 38 de la Llei 6/94, de 15 de novembre, Reguladora de l'Activitat Urbanística de la Generalitat Valenciana, s'obri un període d'informació pública per un termini d'un mes mitjançant edicte en el DOGV i en un periòdic no oficial d'àmplia difusió en la localitat.
  
Dins d'aquest termini, qualsevol persona interessada podrà examinar el document tècnic de la modificació i l'expedient administratiu en la oficina tècnica municipal i, si fa el cas, presentar-hi al·legacions.
Diari Oficial de la Generalitat Valenciana


Sumari del DOGV 4962, del 09-03-2005 (2005/2577)

RESOLUCIÓ de 3 de març de 2005, de la Direcció General d'Administració Autonòmica, per la qual es designen membres de la Comissió d'Avaluació del Concurs de Mèrits núm. 65/2004, convocat per Resolució de 15 de novembre de 2004.
-----------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4962

Data del DOGV
:   09-03-2005

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2005/2577


Organisme emissor
:   Conselleria de Justícia i Administracions Públiques

Tipus de document
:   Resolució

RESOLUCIÓ de 3 de març de 2005, de la Direcció General d'Administració Autonòmica, per la qual es designen membres de la Comissió d'Avaluació del Concurs de Mèrits núm. 65/2004, convocat per Resolució de 15 de novembre de 2004. [2005/X2577]
  
Vista la Resolució de data 15 de novembre de 2004, de la Direcció General d'Administració Autonòmica, per la qual es convoca Concurs de Mèrits núm. 65/2004, per a la provisió de llocs de treball de naturalesa funcionarial, sector administració especial, grup B, tècnics mitjans de prevenció de riscs laborals, publicada en el DOGV núm. 4.887, de 19 de novembre de 2004.
  
Vistes les propostes de les organitzacions sindicals per al nomenament de membres de la Comissió d'Avaluació.
  
De conformitat amb el que disposa l'article 21 del Decret 33/1999, de 9 de març, del Govern Valencià, i en virtut de les competències que legalment tinc conferides, resolc:
  
Nomenar com a vocal titular de la Comissió d'Avaluació, en representació de CCOO, Cristina Forn Dupront.
  
Nomenar com a vocal suplent de la Comissió d'Avaluació, en representació de CCOO, Pilar Fernández Guerrero.
  
Nomenar com a vocal titular de la Comissió d'Avaluació, en representació d'UGT, José Vicente Felip Bardoll.
  
Nomenar com a vocal suplent de la Comissió d'Avaluació, en representació d'UGT, Juan Martí Cañizares Martínez.
  
Nomenar com a vocal titular de la Comissió d'Avaluació, en representació de CSIF, Juan Manuel Revuelta Somalo.
  
Nomenar com a vocal suplent de la Comissió d'Avaluació, en representació de CSIF, Álvaro Rosa Miguel.
  
Nomenar com a vocal titular de la Comissió d'Avaluació, en representació d'STAPV-IV, Adel Francés i Asins.
  
Nomenar com a vocal suplent de la Comissió d'Avaluació, en representació d'STAPV-IV, Josep Francesc Nogués i Quixal.
  
Per part del sindicat IGEVA no s'hi ha designat cap representant.
  
València, 3 de març de 2005.- El director general d'Administració Autonòmica: Miguel Antonio Crespo Marzal.
Diari Oficial de la Generalitat Valenciana


Sumari del DOGV 5099, del 23-09-2005 (2005/10703)

Informació pública i convocatòria d'alternatives de l'activitat que se cita de declaració d'interès comunitari per a canvi d'ús a activitat hotelera d'edificació existent, en polígon 41, parcel·la 420 i 781, del terme municipal de Sagunt.
----------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5099

Data del DOGV
:   23-09-2005

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2005/10640


Data del document
:   06-06-2005

Organisme emissor
:   Conselleria de Territori i Habitatge

Tipus de document
:   Convocatòria

Descriptors 

:   * Sagunt
    * terreny edificable

Informació pública i convocatòria d'alternatives de l'activitat que se cita de declaració d'interès comunitari per a canvi d'ús a activitat hotelera d'edificació existent, en polígon 41, parcel·la 420 i 781, del terme municipal de Sagunt. [2005/X10342]
  
Per raó del que establix l'article 37 de la Llei 10/2004, de la Generalitat Valenciana, de 9 de desembre, sobre sòl no urbanitzable, en relació amb l'article 12.2 del Decret 201/2003, de 3 d'octubre, del Govern Valencià, pel qual s'aprova el Reglament dels òrgans urbanístics de la Generalitat Valenciana, s'ha acordat admetre a tràmit i sotmetre a informació pública la sol·licitud de declaració d'interés comunitari relativa a la instal·lació d'activitat hotelera, al polígon 41, parcel·la 420 i 781, del terme municipal de Sagunt, que promou Antonio Cebriá Segarra, expedient 482/2005.
  
Cosa que fem pública perquè en prengueu coneixement i a l'efecte d'informació pública durant el termini de vint dies hàbils, a partir de l'endemà de la data de la present publicació, als locals de la Comissió Territorial d'Urbanisme de València situats a l'edifici PROP de l'av. Gregori Gea, núm. 27 de València.
Diari Oficial de la Generalitat Valenciana


Sumari del DOGV 4937, del 02-02-2005 (2005/656)

Notificació a José-Salvador Nadal Aliques.
------------------------------------------

### Dades del document

Número de DOGV
:   4937

Data del DOGV
:   02-02-2005

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2005/656


Organisme emissor
:   Conselleria de Justícia i Administracions Públiques

Tipus de document
:   Anunci

Notificació a José-Salvador Nadal Aliques. [2005/Q656]
  
Assumpte: notificació de la reclamació de l'òrgan de representació de l'associació Comissió Falla Plaça Cervantes de Sueca, inscrita al Registre Autonòmic d'Associacions, unitat territorial de València, secció primera, número 11.863.
  
Atés que no s'ha pogut practicar la notificació personal a la persona interessada de l'acte administratiu que tot seguit s'indica, és procedent la publicació d'un extracte d'aquest en el Diari Oficial de la Generalitat Valenciana, així com al tauler d'edictes de l'ajuntament del seu últim domicili, de conformitat amb els articles 59 i 61 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
Perquè l'interessat puga tindre coneixement íntegre de l'acte i quede constància de l'esmentat coneixement, podrà comparéixer en el termini de 10 dies, comptadors des del següent de la publicació del present anunci en el Diari Oficial de la Generalitat Valenciana, a la seu de la Conselleria de Justícia i Administracions Públiques, Servici d'Entitats Jurídiques, sítia al carrer de l'Historiador Chabàs, número 2, de València, de 09.00 a 14.00 hores.
  
- Persona interessada: José Salvador Nadal Aliques, Associació Comissió Falla Plaça Cervantes de Sueca.
  
- Últim domicili conegut: carrer de la Cantant Vendrell, s/n, de Sueca (València).
  
- Extracte del contingut: notificació d'esmena de l'òrgan de representació de l'Associació Comissió Falla Plaça Cervantes de Sueca.
Diari Oficial de la Generalitat Valenciana


Sumari del DOGV 5024, del 09-06-2005 (2005/5760)

Actuacions de divorci contenciós número 587/2003. Cèdula de notificació.
------------------------------------------------------------------------

### Dades del document

Número de DOGV
:   5024

Data del DOGV
:   09-06-2005

Secció del DOGV
:   IV. ADMINISTRACIÓ DE JUSTÍCIA - A) EDICTES I CÈDULES DE NOTIFICACIÓ D'INTERLOCUTÒRIES, PROVISIONS I SENTÈNCIES

Número del document
:   2005/5760


Organisme emissor
:   Jutjat de Primera Instància Número 6 d'Orihuela

Tipus de document
:   Anunci

Actuacions de divorci contenciós número 587/2003. Cèdula de notificació. [2005/Q5760]
  
Procediment: divorci S/A587/2003
  
Asunción Castaño Penalva, secretària del Jutjat de Primera Instància número 6 d'Orihuela, mitjançant este edicte, faig saber:
  
Que en este jutjat se seguixen actuacions de divorci contenciós amb el número 587/2003 a instàncies de Trinidad Igualada Casanova, representada pel procurador Enrique Lucas Tomás, contra José González Mula, en les quals amb esta data s'ha dictat sentència que té la part dispositiva que, literalment, diu així:
  
«Que amb l'estimació de la demanda formulada pel procurador Lucas Tomás, en nom i representació de Trinidad Igualada Casanova, declare dissolt el matrimoni de Trinidad Igualada Casanova i José González Mula que dóna lloc al divorci sol·licitat, i s'acorden com a efectes els disposats en el fonament tercer, sense fer expressa condemna en costes a cap dels cònjuges litigants.
  
Una vegada ferma esta sentència, comuniqueu-la d'ofici al registre civil on està inscrit el matrimoni.
  
En notificar esta sentència, feu saber a les parts que podran interposar un recurs d'apel·lació en el termini de cinc dies, en els termes dels articles 455 i 457 de la Llei d'Enjudiciament Civil 1/2000, del qual en tindrà coneixença l'Audiència Provincial d'Alacant.
  
Esta és la meua sentència, que pronuncie, mane i firme».
  
I perquè valga de notificació en forma legal al demandat, José González Mula, el parador del qual s'ignora, expedisc el present edicte que firme i segelle.
Diari Oficial de la Generalitat Valenciana


Sumari del DOGV 5041, del 04-07-2005 (2005/7673)

RESOLUCIÓ de 23 de juny del 2005, de la consellera de Turisme sobre delegació d'atribucions.
--------------------------------------------------------------------------------------------

### Dades del document

Número de DOGV
:   5041

Data del DOGV
:   04-07-2005

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2005/7673


Data del document
:   23-06-2005

Organisme emissor
:   Conselleria de Turisme

Tipus de document
:   Resolució

Descriptors 

:   * administració regional
    * delegació de poders
    * competència administrativa

RESOLUCIÓ de 23 de juny del 2005, de la consellera de Turisme sobre delegació d'atribucions. [2005/7673]
  
De conformitat amb el que disposa l'article 68 de la Llei 5/1983 de 30 de desembre, de Govern Valencià, i atés que es considera convenient delegar determinades facultats atribuïdes amb caràcter general al titular de la Conselleria de Turisme per la normativa vigent, per tal d'aconseguir una major eficàcia i agilitat en la tramitació dels expedients i, segons que establixen els articles 13 i 14 de la Llei 30/1992, de 26 de novembre, de Règim Jurídic de les Administracions Públiques, resolc:
  
Primer
  
Delegar en el director general de Turisme i en els caps dels Servicis Territorials de Turisme d'Alacant, Castelló i València, la facultat de dictar resolucions per les quals es declara el desistiment de la persona interessada en els procediments d'atorgament d'ajudes.
  
Segon
  
La delegació d'atribucions que estipula l'article primer anterior s'aplicarà exclusivament als procediments d'ajudes de la Conselleria de Turisme gestionats per la Direcció General de Turisme d'Interior.
  
Tercer
  
En totes les resolucions que s'adopten en virtut de la present delegació es farà constar expressament esta circumstància, segons que establix l'article 13.4 de la Llei 30/1992.
  
Quart
  
La delegació d'atribucions disposada en la present resolució no obstarà perquè l'òrgan delegant advocar el coneixement o la resolució de tots els assumptes que considere oportuns, ni perquè puga revocar-la en qualsevol moment, conforme al que disposen els articles 13.6 i 14 de l'esmentada Llei 30/1992.
  
Cinqué
  
La present resolució entrarà en vigor el dia de la publicació en el Diari Oficial de la Generalitat Valenciana.
Diari Oficial de la Generalitat Valenciana


Sumari del DOGV 4965, del 14-03-2005 (2005/2703)

Correcció d'errades de l'anunci del concurs públic número 108/2005, remodelació integral del bloc quirúrgic i sectorització de la climatització (4 quiròfans), de l'Hospital General d'Elda.
--------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4965

Data del DOGV
:   14-03-2005

Secció del DOGV
:   V. ALTRES ANUNCIS - B) LICITACIÓ DE CONTRACTES ADMINISTRATIUS

Número del document
:   2005/2703


Data del document
:   01-03-2005

Organisme emissor
:   Conselleria de Sanitat

Tipus de document
:   Correcció d'errades

Correcció d'errades

 Descriptors 

:   * climatització
    * licitació
    * contracte d'obres

Correcció d'errades de l'anunci del concurs públic número 108/2005, remodelació integral del bloc quirúrgic i sectorització de la climatització (4 quiròfans), de l'Hospital General d'Elda. [2005/X2703]
  
S'ha advertit una errada en la publicació de l'anunci del concurs públic número 108/2005, remodelació integral del bloc quirúrgic i sectorització de la climatització (4 quiròfans), de l'Hospital General d'Elda, publicat en el Diari Oficial de la Generalitat Valenciana núm. 4.941, pagines 4056 i 4057, de 8 de febrer de 2005.
  
D'acord amb l'article 105, punt 2 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, cal rectificar l'errada següent:
  
Pàgina 4057, punt 5, on diu: ?Garantia provisional: no és procedent?; hi ha de dir: ?Garantia provisional: 2% del pressupost de licitació del lot o lots a què es licite?.
  
S'amplia el termini de presentació d'ofertes fins a les 14 hores del vint-i-sisé dia natural comptador des de l'endemà de la publicació d'aquest anunci en el Diari Oficial de la Generalitat Valenciana, i la data d'obertura de les ofertes, que serà el quinzé dia natural a partir de la data límit de recepció de les ofertes a les 12.00 hores. Si este dia fóra dissabte, l'obertura de les ofertes s'efectuarà el següent dia hàbil.
Diari Oficial de la Generalitat Valenciana


Sumari del DOGV 4953, del 24-02-2005 (2005/1874)

Informació pública de les alternatives tècniques de programa d'actuació integrada per gestió indirecta per al desenvolupament d'unitat d'execució 1-CH, de sòl urbà residencial intensiu.
-----------------------------------------------------------------------------------------------------------------------------------------------------------------------------------------

### Dades del document

Número de DOGV
:   4953

Data del DOGV
:   24-02-2005

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2005/1874


Organisme emissor
:   Ajuntament de Llíria

Tipus de document
:   Anunci

Informació pública de les alternatives tècniques de programa d'actuació integrada per gestió indirecta per al desenvolupament d'unitat d'execució 1-CH, de sòl urbà residencial intensiu. [2005/M1874]
  
Per Resolució de 18 de gener de 2005, se sotmeten a informació pública les alternatives tècniques de programa d'actuació integrada per gestió indirecta per al desenvolupament d'unitat d'execució 1-CH, de sòl urbà residencial intensiu, presentades per Obradis, SL i per Carmen Sastre Ferrer, cadascuna de les quals inclou avantprojecte d'urbanització, perquè durant el termini de 20 dies hàbils a comptar des del següent a la publicació d'este anunci en el Diari Oficial de la Generalitat Valenciana, puguen presentar-se al·legacions, sense que puguen formular-se noves alternatives tècniques de programa per haver finalitzat ja el termini legal per a això.
  
Les proposicions juridicoeconòmiques relatives a les dites alternatives tècniques i a la formulada en el seu dia per Prima Urbana SL, es presentaran en plica tancada durant els cinc dies hàbils següents al venciment del termini anterior. L'acte d'obertura de pliques tindrà lloc el dia hàbil següent a la conclusió del termini per a presentar-les, exclosos els dissabtes, a les 13.00 hores, a la seu de l'Ajuntament, de la qual cosa s'alçarà acta sota la fe pública del secretari general i davant de dos testimonis.
  
Totes les actuacions podran ser objecte de consulta i al·legació pels interessats, durant els 10 dies hàbils següents al d'obertura de pliques. Cosa que es fa pública, en compliment de l'establit en la Llei Reguladora de l'Activitat Urbanística.
Diari Oficial de la Generalitat Valenciana


Sumari del DOGV 5115, del 17-10-2005 (2005/11491)

RESOLUCIÓ de 10 d'octubre de 2005, del director general d'Ensenyament, per la qual s'amplia el termini de presentació de justificacions de les ajudes econòmiques per a les corporacions locals i entitats sense ànim de lucre que desenrotllen la formació de persones adultes a la Comunitat Valenciana durant l'exercici 2005.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5115

Data del DOGV
:   17-10-2005

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   2005/11677


Data del document
:   10-10-2005

Organisme emissor
:   Conselleria de Cultura, Educació i Esport

Tipus de document
:   Resolució

Anàlisi jurídica

 Descriptors 

:   * suport econòmic
    * ajuda pública
    * educació
    * educació d'adults
    * administració local
    * educació permanent
    * societat sense fins de lucre

RESOLUCIÓ de 10 d'octubre de 2005, del director general d'Ensenyament, per la qual s'amplia el termini de presentació de justificacions de les ajudes econòmiques per a les corporacions locals i entitats sense ànim de lucre que desenrotllen la formació de persones adultes a la Comunitat Valenciana durant l'exercici 2005. [2005/A11358]
  
Per Orde de 13 de desembre de 2004 (DOGV núm. 4.913, de 29 de desembre), de la Conselleria de Cultura, Educació i Esport, es van convocar ajudes econòmiques per a les corporacions locals i entitats sense ànim de lucre que desenrotllen la formació de persones adultes a la Comunitat Valenciana durant l'exercici 2005, i es va establir, en l'apartat 2 de la base 11, que el termini màxim per a justificar la subvenció concedida finalitzaria el 15 d'octubre de l'any 2005.
  
Això no obstant, esta Direcció General considera aconsellable l'ampliació del termini de justificació fins una data posterior, en la mesura que no perjudica tercers, d'acord amb l'article 49 de la Llei 30/1992, de Règim Jurídic de les Administracions Públiques i del Procediment Administratiu Comú (BOE 27.11.1992).
  
Per tot això, i conformement a la disposició final primera de l'Orde de 13 de desembre de 2004, resolc:
  
Únic
  
S'amplia, fins al 31 d'octubre de 2005, el termini de què disposen els beneficiaris de les subvencions concedides en la dita convocatòria per tal de presentar les justificacions en la forma establida en la base 11, apartat 1, de l'Orde de 13 de desembre de 2004.
  
DISPOSICIÓ FINAL
  
La present resolució entrarà en vigor el mateix dia de la seua publicació en el Diari Oficial de la Generalitat Valenciana, però produirà efectes des de l'endemà de la finalització del termini de presentació de justificacions establit en la mencionada orde de convocatòria.